《诃林新辟禅社吴用潜玺卿十虚上人继至》
明代·陈子壮

佛日香林报夕曛，灵花祇树倍缤纷。千年笔授人如见，七叶衣传偈亦闻。

繫马从参都讲席，行瓢方乞募缘文。由来十八高贤会，莫遣延之咏五君。

作者简介：（1596—1647）明末广东南海人，字集生，号秋涛。万历四十七年进士。授编修。天启四年典浙江乡试，发策刺魏忠贤，削籍。崇祯初起故官，累迁礼部右侍郎，以故除名归。南明弘光帝起为礼部尚书，未至，南京已陷，桂王朱由榔称帝肇庆，授为东阁大学士兼兵部尚书。起兵攻广州，兵败被执死。谥文忠。有《云淙集》、《练要堂稿》、《南宫集》。